Zahtjev:

"Poštovani,  Ovim putem Vam se obraćamo u vezi sa sljedećim:  Izmjenom tenderske dokumentacije dodali ste drugi uslov koji se odnosi  na tehničku i savjetodavnu podršku u radu za sve sistemske softvere  definisane opisom predmeta nabavke, i to od strane vendora Oracle  Premier Support, 24/7/365 tokom trajanja perioda definisanog Ugovorom.  Pored toga, tražena je i tehnička podrška u dijelu implementacije novih  verzija Oracle sistemskog softvera, koja osim navedenih softverskih  proizvoda u Tehničkoj specifikaciji podrazumijeva i podršku za rad  sistemskog softvera Oracle Linux Server – ukupno 9 servera na primarnoj i  DR lokaciji.  Drugi dio navedenog uslova odnosi se, prema informacijama koje smo  dobili od vendora, na drugu vrstu licenci i podrške, koje nisu navedene u  tehničkom dijelu dokumentacije, te se vezuju za potpuno drugi ugovor, a  ne za licence koje koristite po osnovu navedenog CSI broja.  S tim u vezi, molimo Vas da nam dostavite više informacija o Oracle  Linux licencama koje koristite, kako bismo mogli pripremiti adekvatnu  ponudu i za taj segment.  Takođe, smatramo da bi novi uslov koji se odnosi na Oracle Linux trebalo  zasebno iskazati u tehničkom i finansijskom dijelu dokumentacije, kako  bismo mogli unijeti cijenu konkretno za tu vrstu podrške.  Na kraju, ljubazno molimo za produženje roka za dostavu ponuda, imajući u  vidu da su procedure sa vendorom prilično složene i vremenski  zahtjevne, te da novi uslov iziskuje dodatno vrijeme za pripremu i  podnošenje ponude.  Zahvaljujemo unaprijed na razumijevanju. 
Odgovor:

Pojašnjenje:

Izmjenom tenderske dokumentacije nije dodat drugi uslov koji se odnosi na tehničku i savjetodavnu podršku u radu za sve sistemske sistemske softvere  definisane opisom predmeta nabavke, već je isti bio naveden i u prvobitnoj tehničkoj specifikaciji tenderske dokumentacije, sa jasnom odrednicom u dijelu Načina usluge Oracle Software Update license & Support, i tehničkom podrškom 24/7 u dijelu ažuriranja softvera, koja uključuje daljinsku pomoć i na mreži i preko telefona, kao i potvrdu o obezbijeđenom Oracle support-u.

Ono što je bio predmet izmjene je dodatak koji se odnosi na podršku u administriranju servera na kojim je podignuto BI/DWH rješenje odnosno administriranje Oracle linux server OS. Za potrebe BI/DWH sistema podignuto je ukupno 9 Virtuelnih mašina na kojim  je instaliran OS Oracle Linux server sa trenutnom verzijom 7.9. U konkretnoj nabavci od isporučioca se ne zahtijeva obnavljanje licenci i podrške za OS Oracle linux server, iz razloga što je isti besplatan za korišćenje a u dijelu podrške, takođe besplatno, je omogućen i pristup osnovnim repozitorijumima sa ažuriranjima odnonso zakrpama (patch-evima). Dakle za ovaj vid podrške, od izvođača se očekuje tehnička podrška administriranja, bez potrebe za obezbjeđivanjem zvanične Oracle podrške. 

U skladu sa navedenim, a kako nije došlo do izmjene u tehničkoj specifikaciji već do definisanja jasnih zahtjeva u pogledu načina izvršavanja predmeta nabavke koji su od značaja za sačinjavanje ponude i izvršenje ugovora, što je bio nedostatak u prvobitnoj tenderskoj dokumentaciji, a obzirom da se za podršku u administriranju OS Oracle linux servera ne očekuje podrška vendora (Oracle), pa samim tim ni za dodatne procedure u komunikaciji sa navedenim vendorom, to smo stava da ne postoji potreba za dodatnim produženjem roka. 

U vezi sa sastavljanjem finansijske ponude, a posebno u dijelu usluga administriranja OS Oracle linux server, isto trebate prikazati kao stavku u ponudi u odnosu na zahtjeve, kao i za svaku drugu stavku obnove podrške u radu sa Oracle sistemskim softverima koji su opisani u tehničkoj specifikaciji po konkretnom CSI, sa jedinom razlikom što za podršku u radu  OS Oracle linux server sistemskog softvera nije obavezno dostavljanja potvrde o obezbijeđenoj podršci vendora (Oracle).

